Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 807/12/2202	Galanta, 9.1.2013
EEČ : 2-17-20-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako matka syna XXXXX, nar. XXXXX, trvale bytom XXXXX, si pravidelne neplní svoju vyživovaciu povinnosť, hoci jej to vyplýva zo Zákona o rodine a taktiež bola rozsudkom Okresného súdu v Galante vedeným pod číslom konania XXXXX zo d¨ľa 20. 06. 2012, právoplatný d¨ľom 28. 06. 2012 zaviazaná prispievať na výživu svojho syna v sume 26,- Eur mesačne a následne vo výške            30 % zo sumy životného minima na nezaopatrené neplnoleté dieťa podľa osobitného zákona číslo 601/2003 Z. z. a príslušného Opatrenia MPSVaR SR, kde výživné je splatné vždy do 20. d¨ľa toho – ktorého mesiaca vopred k rukám XXXXX, nar. 19. 01. 1951, trvale bytom XXXXX, ulica XXXXX, pričom si túto svoju vyživovaciu povinnosť riadne neplnila, čím jej v mesiacoch júl 2012, august 2012, september 2012, október 2012, november 2012, december 2012 vznikol dlh na bežnom výživnom doposiaľ vo výške 156,- Eur,

lebo zanikla trestnosť činu
Odôvodnenie:
Uznesením povereného príslušníka Okresného riaditeľstva PZ Galanta, Obvodného oddelenia Policajného zboru v XXXXX sp. zn. XXXXX zo dňa 14. 11. 2012 bolo podľa § 199 ods. 1 Trestného poriadku začaté trestné stíhanie a súčasne podľa 206 odsek 1 Trestného poriadku vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Obvinenie bolo vznesené na základe oznámenia poškodenej XXXXX, ktorá uviedla, že od júla 2012 XXXXX neplatí výživné na svoje dieťa - syna XXXXX, ktorý jej bol zverený do náhradnej starostlivosti rozsudkom Okresného súdu v Galante sp. zn. 16P/37/2012 zo dňa 20. 06. 2012 a XXXXX bola zaviazaná platiť výživné vo výške 26,- Eur mesačne, vždy do 20-teho dňa toho-ktorého mesiaca. Okrem toho bola zaviazaná na zaplatenie zročného výživného vo výške 182,- Eur za obdobie od 15. 12. 2011 do 20. 06. 2012. Tým, že si svoju povinnosť neplnila, vznikol jej nedoplatok na výživnom vo výške 130,-  Eur do mesiaca november 2012. Následne bola opätovne dopočutá poškodená XXXXX, ktorá uviedla, že dňa 03. 12. 2012 jej XXXXX poslala poštou sumu 156,- Eur ako výživné za mesiace júl - december 2012. Uviedla, že zročné výživné si už vymáha v exekučnom konaní prostredníctvom exekútora. Vnuk XXXXX mal všetko potrebné, ona sa oňho a jeho potreby riadne starala zo svojho príjmu. Trestný čin teda nemal trvalo nepriaznivé následky, maloletý XXXXX núdzou netrpel.

Podľa rozsudku Okresného súdu v Galante sp. zn. XXXXX zo dňa         20. 06. 2012, právoplatný dňom 28. 06. 2012 bol maloletý XXXXX, nar. 13. 03. 1998 zverený do náhradnej starostlivosti starej matky XXXXX, pričom matka XXXXX bola zaviazaná prispievať na jeho výživu sumou po 26,- Eur mesačne vždy do 20-teho dňa toho-ktorého mesiaca vopred k rukám starej matky, počnúc dňom 15. 12. 2012. Zročné výživné matky na maloleté dieťa za obdobie od 15. 12. 2011 do 20. 06. 2012 vo výške 182,- Eur súd upravil tak, že ho povolil matke zaplatiť jednorazovo spolu s bežným výživným v mesiaci júl, po právoplatnosti rozsudku. 

Vo vyšetrovacom spise je založená fotokópia poštovej poukážky, z ktorej je zrejmé, že dňa 03. 12. 2012 obvinená XXXXX zaslala XXXXX sumu 156,- Eur. Okrem toho sa v spise nachádza rodný list maloletého XXXXX a potvrdenie Základnej školy XXXXX v Seredi o tom, že XXXXX je v školskom roku 2012/2013 žiakom IX.C. triedy. 

Podľa ustanovenia § 86 písm. a) Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Bolo preukázané, že obvinená XXXXX si svoju vyživovaciu povinnosť za obdobie od mesiaca júl 2012 do mesiaca december 2012 uhradila v celej výške, pričom trestný čin nemal trvalo nepriaznivé následky.

Pretože trestnosť činu s poukazom na ustanovenie § 86 písm. a) Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka